Author: User
Last saved by: agenda0
Company: MFSR

Predkladacia správa 

	Materiál sa predkladá na rokovanie vlády Slovenskej republiky na základe Plánu práce vlády SR na rok 2002.

	Cieľom predkladaného materiálu je podať informáciu o finančnej situácii vo fondoch zdravotného poistenia, sociálneho zabezpečenia a poistenia v nezamestanosti, v štátnych fondoch, Fonde národného majetku SR a v Slovenskom pozemkovom fonde. 

	Hospodárenie fondov sociálneho zabezpečenia skončilo za bežné obdobie k 31.3.2002 s prebytkom 61,6 mil. Sk, štátne fondy skončili s prebytkom 788 mil. Sk, Slovenský pozemkový fond s prebytkom 218 mil. Sk a Fond národného majetku SR s prebytkom  2,1 mld. Sk.

	Pri spracovaní materiálu Ministerstvo financií Slovenskej republiky vychádzalo z údajov poskytnutých zdravotnými poisťovňami, Sociálnou poisťovňou, Národným úradom práce, štátnymi  fondami, FNM SR a Slovenským pozemkovým fondom.

	Materiál je informatívneho charakteru, nelegislatívnej povahy, obsahujúci faktografické údaje citovaných inštitúcií a nezasahuje do pôsobnosti iných orgánov, ani z neho nevyplývajú týmto orgánom žiadne úlohy. Materiál si nevyžaduje návrh opatrení. Navrhovaným uznesením vlády SR táto berie na vedomie.

	Predkladaný materiál nezakladá nároky na štátny rozpočet ani na rozpočty verejných fondov. Rovnako z neho nevyplývajú nároky na zamestnanosť.